smcproject/ml-wiki-sentences huggingface dataset:
പണ്ഡിറ്റ് വെങ്കടേഷ് ഗോദ്ഖിണ്ഡിയുടേയും ശ്രീമതി പദ്മജയുടേയും മകനായി 1973 ഒക്ടോബർ 28- ന്നാണ് അദ്ദേഹത്തിന്റെ ജനനം.
ധാർവാറിലെ എസ്.ഡി.എം കോളേജ് ഓഫ് എഞ്ചിയീറിങ്ങ് ആൻഡ് ടെക്നോളജിയിലെ പൂർവ്വവിദ്യാർത്ഥിയായ അദ്ദേഹം ഒരു പരിചയസമ്പന്നനായ ഇലക്ട്രിക്കൽ എഞ്ചിനീയർ കൂടിയാണ്.
തന്റെ പിതാവും  പ്രശസ്തനായ ഒരു ബാംസുരി വാദകനും ഹിന്ദുസ്ഥാനി സംഗീതജ്ഞനുമായ പണ്ഡിറ്റ് വെങ്കടേഷ് ഗോദ്ഖിണ്ഡിയാണ് അദ്ദേഹത്തിന്റെ ഗുരു.
മൂന്നാം വയസ്സിൽ തുടങ്ങി ദശകങ്ങളോളം നീണ്ടു നിന്ന പരിശീലനത്തേത്തുടർന്ന് പ്രവീൺ പിതാവിന്റെ തനത് രീതിയിലുള്ള ഓടക്കുഴൽ വാദനത്തിൽത്തന്നെ (ഹിന്ദുസ്ഥാനിയിലെ ഗായകി രീതി) പ്രവീണനായി.
തന്ത്രകാരി രീതിയിലുള്ള വാദനത്തിലും അദ്ദേഹം സമർത്ഥനാണ്.
ഭാരതീയരീതിയും പാശ്ചാത്യരീതിയും കൂട്ടിച്ചേർത്തുള്ള ഫ്യൂഷൻ സംഗീതത്തിലും അദ്ദേഹം  തന്റേതായ സംഭാവനകൾ നൽകിയിട്ടുണ്ട്.
ആൽബങ്ങൾ ഓം കൃഷ്ണ മധുരധ്വനി അന്തര്യാമി എക്കോസ് ഓഫ് ദി വാലി സംഗീത അവതരണങ്ങൾ
ഇന്ത്യയിലും വിദേശത്തുമായി ധാരാളം ബാംസുരി കച്ചേരികൾ അദ്ദേഹം നടത്തിയിട്ടുണ്ട്.
“മൂന്ന് തലമുറകൾ” എന്ന പേരിൽ തന്റെ അച്ഛും  മകനായ ഷഡജ് ഗോദ്ഖിണ്ഡിക്കുമൊപ്പം അദ്ദേഹം നടത്തിയ ബാംസുരി കച്ചേരി ലോകമൊട്ടുക്കുമുള്ള സംഗീതാസ്വാദകരെ ആകർഷിച്ചിരുന്നു.
2010, സപ്തംബർ-ൽ അർജന്റീനയിലെ മെൻഡോസയിൽ നടന്ന ‘ആഗോള ഓടക്കുഴൽ മേള”യിൽ അദ്ദേഹം പങ്കെടുക്കുകയുണ്ടായി. എട്ടടി നീളമുള്ള ഓടക്കുഴലിൽ (8 feet Contrabass Flute) വാദനം നടത്തിയ ആദ്യത്തെ ഇന്ത്യാക്കരനുമാണ് അദ്ദേഹം.  ആ കുഴലിനെ അദ്ദേഹം “ദൈവത്തിന്റെ പുല്ലാങ്കുഴൽ” (GOID’s BANSI) എന്ന് പുനർനാമകരണം ചെയ്യുകയുണ്ടായി.
കന്നടയിലെ നിരവധി ടി.വി. സീരിയലുകൾക്കും ഏതാനും പ്രശസ്ത സിനിമകൾക്കും അദ്ദേഹം സംഗീതം പകർന്നിട്ടുണ്ട്.
രാഗരഞ്ജിനി എന്ന ഒരു ടി.വി. ഷോയും അദ്ദേഹത്തിന്റെതായുണ്ട്.
ഉസ്താദ് സക്കീർ ഹുസ്സൈൻ, ഡോ. ബാലമുരളീകൃഷ്ണ, പണ്ഡിറ്റ് കാദ്രി ഗോപാൽനാഥ് , പണ്ഡിറ്റ് വിശ്വമോഹൻ ഭട്ട് , വിദ്വാൻ കുമരേഷ് തുടങ്ങി സംഗീതലോകത്തെ ഏറെ അതികായന്മാരോടൊപ്പം അദ്ദേഹം പരിപാടികൾ നടത്തിയിട്ടുണ്ട്.
സാക്സോഫോൺ വിദ്വാൻ കാദ്രി ഗോപാല്നാഥുമായിച്ചേർന്ന് അദ്ദേഹം പുറത്തിറക്കിയ “രാഗ് രംഗ്” എന്ന ആൽബം വളരെ ജനപ്രിയത നേടിയിരുന്നു.
ഇന്ത്യൻ ശാസ്ത്രീയസംഗീതത്തെ സധാരണക്കാർക്കിടയിൽ പ്രചരിപ്പിക്കാൻ അദ്ദേഹം താല്പര്യപൂർവം ശ്രമിച്ചുപോരുന്നു.
അവലംബം ↑ India today international.
Living Media International Ltd. 2002-01-01.
p. 54.
A FEATHER DANCES Virgin: Rs75 Pravin Godkhindi presents seven "rhythms" or fusion compositions of the flute....
പുറം കണ്ണികൾ http://www.pravingodkhindi.com http://www.pravingodkhindi.in/cds.php http://www.kannadaaudio.com/Songs/Instrumental/home/Pravin_Godkhindi.php http://www.nadatarangini.org/artists/pravin-godkhindi
പ്രവീൺ റാണ ഇംഗ്ലീഷ് വിലാസം https://ml.wikipedia.org/wiki/Parveen_Rana
ഇന്ത്യക്കാരനായ ഒരു ഗുസ്തി താരമാണ് പ്രവീൺ റാണ.
ഫ്രീസ്റ്റൈൽ ശൈലിയിലാണ് ഇദ്ദേഹം പരിശീലനം നേടുന്നത്.
2008ൽ നടന്ന മൂന്നാമത് യൂത്ത് കോമൺവെൽത്ത് ഗെയിംസിൽ സ്വർണ്ണമെഡൽ നേടിയതിലൂടെയാണ് ഇദ്ദേഹം ശ്രദ്ധേയനായത്.
റൊമാനിയൻ തലസ്ഥാനമായ ബുക്കാറെസ്റ്റിൽ 2011ൽ നടന്ന ജൂനിയർ ഗുസ്തി ലോക ചാംപ്യൻഷിപ്പിൽ വെങ്കലമെടൽ നേടിയിട്ടുണ്ട്.
ഡൽഹിയിലെ ഖുതുബ്ഗഡ് ഗ്രാമത്തിൽ 1992 നവംബർ 12ന് ഉദയ്ഭാൻ റാണ, രാജ്ബാല ദമ്പതികളുടെ മകനായി ജനിച്ചു.
നേട്ടങ്ങൾ 2013ൽ ജോഹന്നാസ്ബർഗിൽ നടന്ന കോമൺവെൽത്ത ഗെയിംസിൽ ഗോൾഡ് മെഡൽ 2014ൽ അമേരിക്കയിൽ നടന്ന ദാവേ ഷൂൽത്സ് സ്മാരക മത്സരത്തിൽ സ്വർണ്ണം 2013ൽ കൊൽകത്തയിൽ നടന്ന നാഷണൽ സീനിയർ ചാംപ്യൻഷിപ്പിൽ സ്വർണ്ണം നേടി 2012ൽ ന്യൂഡൽഹിയിൽ നടന്ന ഒന്നാമത് ഹരി റാം ഇന്ത്യൻ ഗ്രാൻഡ് പ്രിക്‌സ് ടൂർണമെന്റിൽ സ്വർണ്ണ മെഡൽ 2012ൽ കസാക്കിസ്താനിൽ നടന്ന ജൂനിയർ ഏഷ്യൻ ഗുസ്തി ചാംപ്യൻഷിപ്പിൽ വെങ്കല മെഡൽ നേടി 2012ൽ കൊറിയയിൽ നടന്ന ഏഷ്യൻ സീനിയർ ഗുസ്തി ചാംപ്യൻഷിപ്പിൽ വെങ്കല മെഡൽ നേടി 2012ൽ അമേരിക്കയിൽ നടന്ന ദാവേ ശൂൽത്സ് മെമ്മോറിയൽ ഇന്റർനാഷണലിൽ വെങ്കല മെഡൽ നേ്ടി 2011 റൊമാനിയയുടെ തലസ്ഥാനമായ ബുക്കാറെസ്റ്റിൽ നടന്ന ജൂനിയർ ഗുസ്തി ലോക ചാംപ്യൻഷിപ്പിൽ വെങ്കല മെഡൽ നേടി.
2010ൽ റാഞ്ചിയിൽ നടന്ന 55ാമത് ദേശീയ സീനിയർ ഗുസ്തി ചാംപ്യൻഷിപ്പിൽ വെള്ളി മെഡൽ നേടി.
2008ൽ ഉസ്ബക്കിസ്താനിലെ താശ്കന്റിൽ നടന്ന കേഡറ്റ് ഏഷ്യൻ ഗുസ്തി ചാംപ്യൻഷിപ്പിൽ സ്വർണ്ണം നേടി 2008ൽ പൂനയിൽ നടന്ന മൂന്നാമത് കോമൺവെൽത്ത ഏഷ്യൻ ഗെയിംസിൽ സ്വർണ്ണം നേടി അവലംബം
പ്രവീൺ സ്വാമി
ഇന്ത്യയിലെ ഒരു പത്രപ്രവർത്തകനും എഴുത്തുകാരനുമാണ് പ്രവീൺ സ്വാമി (ജനനം 1969).
നെറ്റ്‌വർക്ക് 18 ഗ്രൂപ്പിന്റെ കൺസൽട്ടിങ് എഡിറ്ററായി പ്രവർത്തിക്കുന്ന പ്രവീൺ സ്വാമി, അന്താരാഷ്ട്ര-നയതന്ത്ര-സുരക്ഷാവിഷയങ്ങളിൽ നിപുണനാണ് .
ദി ഹിന്ദു , ദ ഡെയിലി ടെലഗ്രാഫ്, ദി ഇന്ത്യൻ എക്‌സ്പ്രസ് എന്നീ പ്രസിദ്ധീകരണങ്ങളിൽ പ്രവർത്തിച്ച അദ്ദേഹം കശ്മീരിലെ സംഘർഷങ്ങളെ അധികരിച്ച് രണ്ട് ഗ്രന്ഥങ്ങൾ രചിച്ചു .
1993 മുതൽ 2014 വരെ ഇന്ത്യൻ പത്രമായ ദി ഹിന്ദുവിൽ അസോസിയേറ്റ് എഡിറ്ററായിരുന്നു പ്രവീൺ സ്വാമി.
കശ്മീർ സംഘർഷം, മാവോയിസ്റ്റ് പ്രശ്നം, തീവ്രവാദ ഗ്രൂപ്പുകൾ എന്നീ വിഷയങ്ങളിൽ സ്ഥിരമായി എഴുതിവന്നു .
ദൽഹിയിൽ റസിഡന്റ് എഡിറ്ററായിരിക്കേ, 2014-ൽ ദ ഹിന്ദുവിൽ നിന്ന് രാജിവെച്ചു.
മാനേജ്മെന്റിലെ അധികാരഘടനയിൽ വന്ന മാറ്റം ഉൾക്കൊള്ളാൻ കഴിയാതെയാണ് പി സായ്നാഥിനൊപ്പം പ്രവീൺ സ്വാമിയും രാജിവെച്ചത് .
പ്രവീൺ സ്വാമിയുടെ പ്രവർത്തനങ്ങൾക്ക് നിരവധി പുരസ്കാരങ്ങൾ ലഭിച്ചിട്ടുണ്ട്.
1999-ൽ കാർഗിൽ യുദ്ധവുമായി ബന്ധപ്പെട്ട അന്വേഷണാത്മക റിപ്പോർട്ടുകൾക്ക് സംസ്കൃതി സമ്മാൻ ലഭിച്ചു.
2003-ൽ രാഷ്ട്രീയ പത്രപ്രവർത്തനത്തിന് പ്രേം ഭാട്ടിയ മെമ്മോറിയൽ അവാർഡ് ലഭിച്ചു .
കശ്മീരുമായി ബന്ധപ്പെട്ട ലേഖന പരമ്പരക്ക് 2006-ലെ രാംനാഥ് ഗോയങ്കെ അവാർഡ് ലഭിച്ചു .
2004-2005 കാലയളവിൽ യു.എസ്. ഇൻസ്റ്റിറ്റ്യൂട്ട് ഓഫ് പീസിൽ സീനിയർ ഫെലോ ആയിരുന്നു പ്രവീൺ സ്വാമി .
ഗ്രന്ഥസൂചിക An Informal War: India, Pakistan and the Secret Jihad in Jammu and Kashmir (London: Routledge , 2007) The Kargil War (New Delhi: LeftWord Books , 1999) ‘Quick Step or Kadam Taal: The Elusive Search for Peace in Jammu and Kashmir’ (Washington DC: United States Institute of Peace Special Report 133, 2005)
മദനോത്സവം (2023 ലെ ചലച്ചിത്രം) ഈ ലേഖനത്തിന്റെ യാന്ത്രികവിവർത്തനത്തിന്റെ പ്രശ്നങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
സുധീഷ് ഗോപിനാഥ് സംവിധാനം ചെയ്ത് ബാബു ആന്റണിയും , സുരാജ് വെഞ്ഞാറമൂടും രാജേഷ് മാധവനും പ്രധാന കഥാപാത്രങ്ങളെ അവതരിപ്പിക്കുന്ന 2023-ലെ ഇന്ത്യൻ മലയാളം ആക്ഷേപഹാസ്യ ചിത്രമാണ് മദനോൽസവം .
സൈന മൂവീസിന്റെ ബാനറിൽ വിനായക അജിത്താണ് നിർമ്മാണം.
കാസറകോട് പ്രദേശത്ത് കോഴിക്കുഞ്ഞുങ്ങൾക്ക് കളർമുക്കി വിറ്റ് ജീവിക്കുന്ന അവിവാഹിതനായ മദനൻ ആണ് കേന്ദ്രകഥാപാത്രം.
ആകെ ഒരമ്മായി ആണയാൾക്കുള്ളത്.
ഒരിക്കൽ അമ്മായിക്ക് തൊട്ടടുത്തവീട്ടിലെ ചെങ്കദളിക്കുല കണ്ട് പഴം തിന്നാൻ മോഹമായി.
മരം മുറിക്കാരനായ അയൽക്കാരനോട് ആവശ്യം പറഞ്ഞപ്പോൾ അയാൾ തന്നെ  പഴം മുറിക്കാനിറങ്ങുന്നു.
വീണ് ഗൗരവമായ പരിക്ക് പറ്റുന്നു.
മരിക്കുന്നതിനുമുമ്പ് ഭാര്യ ആൻസിയേയും കുഞ്ഞിനേയും മദനനെ ഏൽപ്പിക്കുന്നു.
മരണാനന്തരചടങ്ങുകൾക്ക് ശേഷം അവളെ വാടകവീട്ടിൽ നിന്നും കൊണ്ടുവരുന്നു.
അവളേ വിവാഹം ചെയ്തെങ്കിലും മകൾ അച്ഛൻ എന്ന് വിളിക്കുന്നവരെ കാത്തുനിൽക്കാൻ തീരുമാനിക്കുന്നു.
അങ്ങനെ അതും സംഭവിക്കുന്നു.
അന്ന് രാത്രി നാടകീയമായി ചിറ്റപ്പൻ അവനെ കാസ്റ്റ് ബാബു ആന്റണി സുരാജ് വെഞ്ഞാറമൂട് രാജേഷ് മാധവൻ ഉത്പാദനം
ചിത്രത്തിന്റെ ഷൂട്ടിംഗ് 2022 ഡിസംബർ 13 ന് അവസാനിച്ചു  .
പിന്നീട് ട്രെയിലറും ടീസറും പുറത്തിറങ്ങി.
"വളരെ ഗൗരവതരമല്ലാത്തതും എന്നാൽ രസകരവും രസകരവുമായ ഒരു സിനിമ തിരയുന്ന പ്രേക്ഷകർക്ക് മദനോൽസവം ഒരു മികച്ച തിരഞ്ഞെടുപ്പാണ്" എന്ന് ഓണ്മനോരമയുടെ നിരൂപക സ്വാതി പി അജിത് എഴുതി.
OTTplay- യിലെ ഒരു നിരൂപകൻ "മദനോൽസവത്തിൽ വേണ്ടത്ര ചിരിയുണ്ട്, സോഷ്യൽ ആക്ഷേപഹാസ്യങ്ങളിൽ ചായ്‌വുള്ളവരെ ചിത്രം തീർച്ചയായും സന്തോഷിപ്പിക്കും, എന്നാൽ രണ്ടാം പകുതിയിൽ പ്രേക്ഷകർക്ക് ഇടപഴകാൻ സിനിമയ്ക്ക് കൂടുതൽ വീര്യം ആവശ്യമാണ്" എന്നു പരാമർശിച്ച് 5-ൽ 3 റേറ്റിംഗും നൽകി.
അവലംബം പുറത്തേക്കുള്ള കണ്ണികൾ മദനോത്സവം ഇന്റർനെറ്റ് മൂവി ഡാറ്റാബേസിൽ
മദമന്ഥര ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇത്തരം വൃത്തത്തിൽ , ഒരു വരിയിൽ പതിനാല്‌ മാത്രയുണ്ടായിരിക്കുകയും ആറ് മാത്ര കഴിഞ്ഞ് ഒരു യതിയും എട്ട് മാത്ര കഴിയുമ്പോൾ ഒരുയതിയും ഉണ്ടായിരിക്കും.
അതായത് ഒരു വരിയിൽ രണ്ട് യതി.
ഇത്തരം വൃത്തത്തിൽ കൂടുതലും ലഘുമാത്രകളും ആയിരിക്കും.
ഇങ്ങനെയുള്ള വൃത്തം മദമന്ഥര എന്നറിയപ്പെടുന്നു.
ലക്ഷണം “ ആറുമെട്ടും പതിന്നാലു
മാത്രയായാൽ മദമന്ഥര ” വൃത്തമഞ്ജരിയിലെ വൃത്തങ്ങൾ
മദനൂർ അഹമ്മദ് അലി
ചെന്നൈയിൽ നിന്നുള്ള ഒരു ഇന്ത്യൻ സർജിക്കൽ ഗ്യാസ്ട്രോഎൻട്രോളജിസ്റ്റാണ് മദനൂർ അഹമ്മദ് അലി.
മദ്രാസ് മെഡിക്കൽ കോളേജിലെ പൂർവ്വ വിദ്യാർത്ഥിയായ അലി പിയർ റിവ്യൂഡ് ജേണലുകളിൽ നിരവധി പ്രസിദ്ധീകരണങ്ങൾ അദ്ദേഹം രചിച്ചിട്ടുണ്ട്.
2011 ൽ പദ്മശ്രീ ലഭിച്ചു.
ഇതും കാണുക മദ്രാസ് മെഡിക്കൽ കോളേജ് അവലംബം
മദനകാമരാജ കഥ ഇംഗ്ലീഷ് വിലാസം https://ml.wikipedia.org/wiki/Madanakamaraja_Katha
ദക്ഷിണേന്ത്യൻ നാടോടിക്കഥകളുടെ ഒരു ശേഖരമാണ് മദനകാമരാജ കഥ.
തമിഴിലെ മദനകാമരാജൻ കഥൈ, തെലുങ്കിലെ മദന കാമരാജു കഥാലു എന്നിങ്ങനെ സമാനമായ നിരവധി പേരുകളിൽ ഇതറിയപ്പെടുന്നു.
ഇത് ദക്ഷിണേന്ത്യയിൽ പ്രചാരത്തിലുള്ള കഥകളാണ്.
അവയിൽ ചിലത് ശ്രീലങ്കയിലും പ്രചാരത്തിലുണ്ട്.
അറേബ്യൻ നൈറ്റ്സ് പോലുള്ള കെട്ടിച്ചമച്ച കഥകളുടെ വിവരണവും ഇതിൽ ഉൾപ്പെടുന്നു.
മദാനകമരാജ രാജകുമാരൻ ഒരു പെയിന്റിംഗിൽ കാണുന്ന രണ്ട് സ്ത്രീകളുമായി പ്രണയത്തിലാകുന്നു.
മന്ത്രിയുടെ മകനായ തന്റെ സുഹൃത്തിനോട് ഇരുവരെയും കണ്ടെത്തി തന്റെ അടുക്കലേക്ക് കൊണ്ടുവരാൻ അദ്ദേഹം നിർദ്ദേശിക്കുന്നു.
അതിനുശേഷം അദ്ദേഹം ഒരാളെ തിരഞ്ഞെടുത്ത് വിവാഹം കഴിക്കും മന്ത്രിക്ക് മറ്റൊരാളെ വിവാഹം കഴിക്കാം.
സുഹൃത്ത് യാത്രതിരിച്ചു, രണ്ട് സ്ത്രീകളെ കണ്ടെത്തി അവരെ വീട്ടിലേക്ക് കൊണ്ടുവരാൻ തുടങ്ങുന്നു.
അവരിൽ ആരാണ് തന്റെ ഭാര്യയെന്ന് അറിയാത്തതിനാൽ അവരെ അകറ്റിനിർത്താൻ അദ്ദേഹം സ്വയം നിയന്ത്രിക്കുന്നു.
ശേഖരത്തിലെ നിരവധി കഥകളിലൂടെ അവ വിവരിക്കുന്നു.
തമിഴ് പാഠം 1848 , 1855 എന്നിവയിൽ ഇത് പ്രസിദ്ധീകരിക്കുകയും എസ്. എം. നടേശ ശാസ്ത്രി 1886 ൽ "ദ്രാവിഡ രാത്രികൾ" എന്ന് വിവർത്തനം ചെയ്യുകയും ചെയ്തു.
വിവർത്തനത്തിൽ പന്ത്രണ്ട് കഥകളുണ്ട്.
നാടോടിക്കഥകളുടെ ഒരു ശേഖരം എന്ന നിലയിൽ ഇത് പ്രധാനമാണെങ്കിലും തമിഴ് സാഹിത്യ സംസ്കാരത്തെ അത് കാര്യമായി സ്വാധീനിച്ചില്ല.
1941 ൽ പുറത്തിറങ്ങിയ മദനകമരാജൻ എന്ന ചിത്രം ഈ കൃതിയെ അടിസ്ഥാനമാക്കിയുള്ളതാണ്.
അവലംബം ↑ ↑ ↑ ↑ ↑ ↑ ↑ ↑ പുറംകണ്ണികൾ
മദനാർത്ത
മദനാർത്ത മലയാള ഭാഷയിലെ ഒരു വൃത്തമാണ്.
ലക്ഷണം “ ചേർന്നാൽ തയ സംഭം ഗഗവൃത്തം മദനാർത്താ ” ഉദാഹരണങ്ങൾ
സീതാവിരഹവ്യാകുല ചിത്തേ രഘുനാഥേ സാകേതപുരദ്വാരി സമാഗമ്യ മഹാത്മാ കോപിദ്വിജന്യുത്സൃജ്യമൃതംബാലമകാലേ കോപിച്ചു പറഞ്ഞൂ ഹരി നാരായണ നംബോ
--രാമായണം, ഇരുപത്തിനാലുവൃത്തം
അംഭോരുഹ വാടീകുല സംഭോഗരസഞ്ജം ദംഭോളി ധരാദ്യൈരപി സംഭാവിതമൂർത്തിം ഗുംഫേത മഹത്ത്വംഹൃദി സന്ധായ വിധാനം സമ്പൂർണമുപാസേ ജയ ഭാനോ ഭഗവാനേ അവലംബം ↑ വൃത്തമ‍‍ഞ്ജരി ഏ.
മദനൻ
കേരളീയനായ ഒരു ചിത്രകാരൻ ആണ് മദനൻ .
മദന മോഹനൻ എന്നാണ് യഥാർഥ പേര്.
മാതൃഭൂമി ആഴ്ചപ്പതിപ്പിൽ ചിത്രങ്ങൾ വരയ്ക്കുന്ന, മാതൃഭൂമിയുടെ ജീവനക്കാരൻ ആണ്  മദനൻ.
നിലവിൽ അദ്ദേഹം മാതൃഭൂമിയിലെ ആർട്ട് എഡിറ്ററാണ്.
മദനൻ്റെ ജീവിതത്തെ ആസ്പദമാക്കി പുറത്തിറങ്ങിയ ഡോക്യുമെൻ്ററിയാണ് മദനൻ: വരകൾ, വേരുകൾ .
ഡോക്യുമെന്ററിയുടെ ആശയവും ആവിഷ്കാരവും നിർവഹിച്ചത് ശ്യാം കക്കാട് ആണ്.
മദലേഖ
മദലേഖ മലയാള ഭാഷയിലെ ഒരു വൃത്തമാണ്.
ലക്ഷണം “ മം സം ഗം മദലേഖാ ” അവലംബം ↑ വൃത്തമ‍‍ഞ്ജരി ഏ.
മദനീയം
മദനീയം മലയാള ഭാഷയിലെ ഒരു വൃത്തമാണ്.
ലക്ഷണം “ നനഭസഭഗങ്ങളിഹ തുടർന്നാൽ മദനീയം ” അവലംബം ↑ വൃത്തമ‍‍ഞ്ജരി ഏ.
മദനോത്സവം ഇംഗ്ലീഷ് വിലാസം https://ml.wikipedia.org/wiki/Madanolsavam
1978 ൽ എൻ. ശങ്കരൻ നായർ തിരക്കഥയും സംവിധാനവും നിർവ്വഹിച്ച് കമൽ ഹാസൻ , സറീനാ വഹാബ് , ജയൻ എന്നിവർ പ്രധാനവേഷങ്ങളിലഭിനയിച്ച ഒരു മലയാളചലച്ചിത്രമാണ് മദനോത്സവം .
ചിത്രത്തിലെ സംഭാഷണങ്ങൾ രചിച്ചത് തോപ്പിൽ ഭാസിയും ഹാസ്യ രംഗങ്ങൾ രചിച്ചത് അടൂർ ഭാസിയും ആയിരുന്നു.
പരുവ മഴൈ എന്ന പേരിൽ തമിഴിലും ദിൽ കാ സാഥി ദിൽ എന്ന പേരിൽ ഹിന്ദിയിലും ഈ ചിത്രം മൊഴിമാറ്റം ചെയ്യപ്പെട്ടിരുന്നു.
ടി. രാമ റാവു ഈ ചിത്രം തെലുങ്കിൽ അമര പ്രേമ എന്ന പേരിൽ പുനർനിർമ്മിച്ചപ്പോഴും പ്രധാന താരങ്ങളായി അഭിനയിച്ചത് കമലഹാസൻ, സറീന വഹാബ് എന്നിവരാണ്.
ലവ് സ്റ്റോറി (1970) എന്ന ഇംഗ്ലീഷ് ചിത്രത്തിന്റെ അനൗദ്യോഗിക റീമേക്കാണ് ഈ ചിത്രം.
അഭിനേതാക്കൾ കമൽ ഹാസൻ - രാജു സറീനാ വഹാബ് - എലിസബത്ത് ജയൻ - ഡോ. ജയകൃഷ്ണൻ തിക്കുറിശ്ശി സുകുമാരൻ നായർ - അമ്പാടി രാജശേഖരൻ തമ്പി ശങ്കരാടി - ഡിക്രൂസ് മീന - മറിയാമ്മ അടൂർ ഭാസി - ഫ്രെഡറിക് മാർച്ച് പ്രതാപചന്ദ്രൻ - ഡോ. രാധാകൃഷ്ണൻ മല്ലിക സുകുമാരൻ - രാജശേഖരൻ തമ്പിയുടെ പത്നി ശ്രീലതാ നമ്പൂതിരി കോട്ടയം ശാന്ത പി.കെ. എബ്രഹാം പട്ടം സദൻ സൌണ്ട് ട്രാക്ക്
ഒ.എൻ.വി. കുറുപ്പ് രചിച്ച് സലിൽ ചൗധരി ഈണം പകർന്ന ആറ് ഗാനങ്ങളാണ് ഈ ചിത്രത്തിലുള്ളത്.
ഗാനം ഗായികാഗായകന്മാർ "മാട പ്രാവേ വാ" കെ.ജെ. യേശുദാസ് "സന്ധ്യേ കണ്ണീരിതെന്തേ സന്ധ്യേ" എസ്. ജാനകി "മേലേ പൂമല" കെ.ജെ. യേശുദാസ് , സബിതാ ചൌധരി "ഈ മലർകന്യകൾ" എസ്. ജാനകി "നീ മായും നിലാവോ" കെ.ജെ. യേശുദാസ് "സാഗരമേ ശാന്തമാക നീ" കെ.ജെ. യേശുദാസ് അവലംബം പുറത്തേക്കുള്ള കണ്ണികൾ മദനോത്സവം ഇന്റർനെറ്റ് മൂവി ഡാറ്റാബേസിൽ
മദലിൻ ബിയാർദിയു ഇംഗ്ലീഷ് വിലാസം https://ml.wikipedia.org/wiki/Madeleine_Biardeau
ഫ്രാൻസിൽ നിന്നുമുള്ള ഒരു ചരിത്രാന്വേഷിയും, ഇന്തോളജിസ്റ്റുമായിരുന്നു മദലിൻ ബിയാർദിയു .
പൗരസ്ത്യ രാജ്യങ്ങളിലെ ആത്മീയത, ഹൈന്ദവ തത്ത്വശാസ്‌ത്രം എന്നിവയായിരുന്നു ഇവരുടെ പ്രധാന വിഷയങ്ങൾ.
ഫ്രാൻസിലെ ഒരു മധ്യവർഗ്ഗ കുടുംബത്തിൽ ജനിച്ച മദലിൻ പ്രാഥമിക വിദ്യാഭ്യാസത്തിനു ശേഷം, പാരിസിലെ കോളേജിൽ തത്ത്വശാസ്ത്രമാണ് ഉപരിപഠനത്തിനായി തിരഞ്ഞെടുത്തത്.
പഠനകാലഘട്ടത്തിൽ തന്നെ പൗരസ്ത്യ രാജ്യങ്ങളിലെ ആത്മീയതയിലും, ഹൈന്ദവ തത്ത്വശാസ്ത്രങ്ങളിലും മദലിൻ ആകൃഷ്ടയായി.
ഇന്തോളജി
ഭാരതീയ സംസ്കാരത്തിൽ ആകൃഷ്ടയായ മദലിൻ, ഇന്ത്യയെക്കുറിച്ചറിയാൻ സംസ്കൃത ഭാഷ പഠിക്കേണ്ടത് അത്യാവശ്യമാണെന്നു മനസ്സിലാക്കി അതിനു വേണ്ടി 1950 ൽ തിരുവിതാംകൂർ സർവ്വകലാശാലയിൽ വിദ്യാർത്ഥിയായി ചേർന്നു.
1990 കളുടെ അവസാനം വരെ എല്ലാ വർഷവും അവർ ഇന്ത്യ സന്ദർശിക്കുമായിരുന്നു.
ഫ്രഞ്ച് ഇൻസ്റ്റിറ്റ്യൂട്ട് ഓഫ് പോണ്ടിച്ചേരിയിലേയും, പൂനെ സർവ്വകലാശാലക്കു കീഴിലുള്ള ഡെക്കാൺ കോളേജിലേയും പണ്ഡിതരുടെ കൂടെ മദലിൻ ഏറെ കാലം ചിലവഴിച്ചു.
ഇന്ത്യയിലെ നിരവധി ആരാധാനാ സമ്പ്രദായങ്ങളെക്കുറിച്ചും, അനുഷ്ഠാന രീതികളെക്കുറിച്ചും മനസ്സിലാക്കാൻ അവർ നഗരങ്ങളും, ഗ്രാമങ്ങളും സന്ദർശിച്ചു.
അദ്വൈത സിദ്ധാന്തവും , പുരാണങ്ങളും മദലിൻ വളരെ ഗാഢമായി തന്നെ മനസ്സിലാക്കി.
മണ്ഡനമിശ്രന്റേയും വചസ്പതി മിശ്രന്റേയും കൃതികൾ മദലിൻ വിവർത്തനം ചെയ്തു.
The Theory of Knowledge and the Philosophy of Speech in Classical Brahmanism എന്നതായിരുന്നു മദലിന്റെ ഡോക്ടറ്റേറ്റു പ്രബന്ധത്തിന്റെ വിഷയം.
1991 ൽ മദലിൻ വാല്മീകി രാമായണം ഫ്രഞ്ച് ഭാഷയിലേക്കു വിവർത്തനം ചെയ്തു.
മഹാഭാരതത്തെക്കുറിച്ചുള്ള ബൃഹദ് പഠനം രണ്ടു വോള്യങ്ങളായി 2002 ൽ പ്രസിദ്ധം ചെയ്തു.
മരിയ റോയ്
മരിയ റോയി ഇന്ത്യൻ ചലച്ചിത്ര നടിയാണ്.
സിനിമകൾ വർഷം ശീർഷകം പങ്ക് Co-stars സംവിധായകൻ കുറിപ്പുകൾ 2006 നോട്ടുബുക്ക് ശ്രീദേവി റോമാ , പാർവതി , സ്കന്ദ അശോക് റോഷൻ ആൻഡ്രൂസ് ആദ്യ ചിത്രം 2013 ഹോട്ടൽ കാലിഫോർണിയ കമലാ നമ്പ്യാർ ജയസൂര്യ , അനൂപ് മേനോൻ , ഹണി റോസ് അജി ജോൺ 2013 മുംബൈ പൊലീസ് ക്യാപ്റ്റൻ ശ്രീനിവാസിന്റെ സഹോദരി പൃഥ്വിരാജ് , ജയസൂര്യ , റഹ്മാൻ , റോഷൻ ആൻഡ്രൂസ് ഇതും കാണുക Hotel_California_ (2013_film) നോട്ട്ബുക്ക്_ (ചലച്ചിത്രം) References ↑ "മരിയ റോയി" Archived 2019-09-16 at the Wayback Machine .
filmiparadise.com .
മരിയ ലയൺസ ഇംഗ്ലീഷ് വിലാസം https://ml.wikipedia.org/wiki/Mar%C3%ADa_Lionza
വെനസ്വേലയിലെ ഏറ്റവും വ്യാപകമായ തദ്ദേശീയ മതങ്ങളിലൊന്നിലെ കേന്ദ്ര വ്യക്തിത്വമാണ് മരിയ ലയൺസ.
ആഫ്രിക്കൻ, തദ്ദേശീയ, കത്തോലിക്കാ വിശ്വാസങ്ങളുടെ സമന്വയമാണ് മരിയ ലയൺസയുടെ ആരാധന.
പ്രകൃതി, സ്നേഹം, സമാധാനം, ഐക്യം എന്നിവയുടെ ദേവതയായി അവരെ ബഹുമാനിക്കപ്പെടുന്നു.
ചെറിയ ഗ്രാമീണ ഗ്രാമങ്ങൾ മുതൽ കാരക്കാസ് വരെ വെനിസ്വേലൻ സമൂഹത്തിലുടനീളം അവർക്ക് അനുയായികളുണ്ട്.
അവിടെ അവരുടെ സ്മരണയ്ക്കായി ഒരു സ്മാരക പ്രതിമ നിൽക്കുന്നു.
എല്ലാ ഒക്ടോബറിലും ഒരു പ്രധാന തീർത്ഥാടനം നടക്കുന്ന സെറോ മരിയ ലയൺസ പ്രകൃതി സ്മാരകം (സോർട്ടെ പർവ്വതം എന്നും അറിയപ്പെടുന്നു) അവരുടെ ബഹുമാനാർത്ഥം നാമകരണം ചെയ്യപ്പെട്ടു.
ഇതിഹാസവും ദൃഷ്‌ടാന്തങ്ങളും
പ്രധാന ഐതിഹ്യമനുസരിച്ച്, 15 മുതൽ 16 വരെ നൂറ്റാണ്ടുകളിൽ യാരാക്കുയി പ്രദേശത്തെ ഒരു തദ്ദേശ മേധാവിയുടെ മകളായി മരിയ ലയൺസ ജനിച്ചു.
സോർട്ടെ പർവതത്തിൽ താമസിക്കാൻ പിതാവ് അവളെ അയച്ചു.
ഒരു ദിവസം, അവൾ നദിക്കരയിലായിരിക്കുമ്പോൾ, ഒരു അനക്കോണ്ട അവളെ ആക്രമിച്ച് തിന്നുകളഞ്ഞു.
സർപ്പത്തിനുള്ളിൽ നിന്ന്, പർവതത്തോട് സഹായം തേടിയ മരിയ ലയൺസ ധൂളിയായി സോർട്ട് പർവതവുമായി ലയിച്ചു.
ചിലപ്പോൾ അനക്കോണ്ട പൊട്ടിത്തെറിക്കുകയും പേമാരിക്ക് കാരണമാവുകയും ചെയ്യുന്നുവെന്ന് പറയപ്പെടുന്നു.
ഇത് ഈ പ്രദേശത്ത് സാധാരണമാണ്.
മരിയ ലയൺ‌സയെ ചിലപ്പോൾ ഒരു തദ്ദേശീയ സ്ത്രീയായും ചിലപ്പോൾ പച്ചനിറമുള്ള കണ്ണുകളുള്ള മങ്ങിയതൊലിയുള്ളവരായും ചിത്രീകരിക്കുന്നു.
സാധാരണയായി അവരെ മൃഗങ്ങളാൽ ചുറ്റപ്പെട്ടിരിക്കുന്നു.
ടാപ്പിറിൽ സവാരി ചെയ്യുന്ന നഗ്നയായും അവരെ പലപ്പോഴും ചിത്രീകരിക്കുന്നു.
മരിയ ലയൺ‌സയെ ചിലപ്പോൾ ഒരു തദ്ദേശീയ ഇതര നാമമായ യാര എന്നും വിളിക്കാറുണ്ട്.
ചില പതിപ്പുകൾ അനുസരിച്ച്, വെനസ്വേലയിലെ സ്പാനിഷ് കോളനിവൽക്കരണ സമയത്ത് കത്തോലിക്കാ സ്വാധീനത്തിൽ സാന്താ മരിയ ഡി ലാ ഒൻസ തലവേര ഡെൽ പ്രാട്ടോ ഡി നിവാർ അല്ലെങ്കിൽ സാന്താ മരിയ ഡി ലാ ഒൻസ ("സെന്റ് മേരി ഓഫ് ദി ഔൺസ് ") എന്ന പേരിൽ നിന്നും യാര എടുക്കുകയായിരുന്നു.
തുടർന്ന്, അവരുടെ പേര് "മരിയ ലയൺസ" എന്ന് ചുരുക്കപ്പെടുകയായിരുന്നു.
ആരാധനയും തീർത്ഥാടനവും
വെനസ്വേലയിലെ യരാക്കുയി സംസ്ഥാനത്തെ ചിവാക്കോവ പട്ടണത്തിനടുത്തുള്ള സോർട്ട് പർവതത്തിലാണ് മരിയ ലയൺസയുടെ തദ്ദേശീയ ചടങ്ങുകൾ നടക്കുന്നത്.
ആരാധനയുടെ ഉത്ഭവം അനിശ്ചിതത്വത്തിലാണ്.
ഇത് തദ്ദേശീയ, കത്തോലിക്കാ, ആഫ്രിക്കൻ വിശ്വാസങ്ങളുടെ സമന്വയമാണ്.
ട്രാൻസ് ആശയവിനിമയത്തിന്റെ പാരമ്പര്യങ്ങൾ (ജീവനുള്ള ശരീരത്തിൽ മരിച്ചവരുടെ ആത്മാവിനെ സന്ദേശ വിനിമയം ചെയ്യാൻ ശ്രമിക്കുന്നു) ലാറ്റിനമേരിക്കയിൽ 19, 20 നൂറ്റാണ്ടുകളിൽ ആരംഭിച്ചിരിക്കാം.
പത്തൊൻപതാം നൂറ്റാണ്ടിലെ ഫ്രഞ്ച്കാരൻ അലൻ കാർഡെക്കിന്റെ ഉപദേശങ്ങൾ    
ജനപ്രിയമായി.
1920 കളുടെ തുടക്കത്തിൽ സോർട്ടെയിൽ മതപരമായ ചടങ്ങുകൾ ആരംഭിക്കുകയും ഒരു ദശാബ്ദത്തിനുശേഷം നഗരപ്രദേശങ്ങളിലേക്ക് കൊണ്ടുവരികയും ചെയ്തതായി ഈ വിഷയത്തിൽ പ്രവർത്തിച്ച വെനിസ്വേലയിലെ ആൻഡ്രെസ് ബെല്ലോ കാത്തലിക് യൂണിവേഴ്സിറ്റിയിൽ നിന്നുള്ള ആഞ്ചലീന പൊള്ളോക്ക്-എൽറ്റ്സ് പറയുന്നു.
മരിയ ലയൺസ അനുയായികൾ ഓരോ ഒക്‌ടോബർ 12-നും ദേശീയ തദ്ദേശീയ പ്രതിരോധ ദിനത്തിൽ ഒരാഴ്‌ച പർവതത്തിലേക്ക് യാത്ര ചെയ്യുന്നു.
2011-ൽ, ഏകദേശം 10% മുതൽ 30% വരെ വെനസ്വേലൻ ആരാധനാക്രമത്തിന്റെ അനുയായികളാണെന്ന് കണക്കുകൾ സൂചിപ്പിക്കുന്നു.
അക്കാലത്ത്, വെനസ്വേലൻ അധികാരികൾ സൂചിപ്പിച്ചത്, അമേരിക്കയിൽ നിന്നും യൂറോപ്പിൽ നിന്നും വരുന്ന വിദേശികൾ ഉൾപ്പെടെ, ഏകദേശം 200 ആയിരത്തോളം അനുയായികൾ ഈ പാരമ്പര്യങ്ങളിൽ പങ്കെടുത്തിരുന്നു എന്നാണ്.
2011-ൽ, യുണൈറ്റഡ് സ്റ്റേറ്റ്സിലെ ടുലെയ്ൻ യൂണിവേഴ്സിറ്റിയിലെ നരവംശശാസ്ത്രജ്ഞനായ വേഡ് ഗ്ലെൻ, വെനസ്വേലൻ ജനസംഖ്യയുടെ ഏകദേശം 60% ചില സമയങ്ങളിൽ മരിയ ലയൺസയുടെ ആരാധനയിൽ പങ്കെടുത്തിരിക്കാമെന്ന് കണക്കാക്കുന്നു ആചാരങ്ങളുടെ സംഭാഷണ വശം ചികിത്സാ ഫലങ്ങളുണ്ടാക്കുമെന്ന് ഗ്ലെൻ വാദിക്കുന്നു.
വെനസ്വേലയിലെ എല്ലാ സാമൂഹിക വിഭാഗങ്ങളിൽ നിന്നുമുള്ള അംഗങ്ങൾ ചടങ്ങുകളിൽ പങ്കെടുക്കുന്നു.
പ്രാദേശിക റിപ്പോർട്ടുകളിൽ, ഈ ആചാരങ്ങൾ വെനസ്വേലയുടെ അന്തരിച്ച പ്രസിഡന്റ് ഹ്യൂഗോ ഷാവേസുമായി ബന്ധപ്പെട്ടതായി കണക്കാക്കപ്പെട്ടിരുന്നു, എന്നിട്ടും തെളിവുകളൊന്നും തന്നെയില്ല.
താൻ അതിൽ പങ്കെടുത്തിട്ടില്ലെന്ന് ഷാവേസ് തന്നെ പറഞ്ഞു, മരിയ ലയൺസയുടെ ചില അനുയായികൾ അദ്ദേഹത്തെ പിന്തുണയ്ക്കാൻ പറഞ്ഞു, മറ്റുള്ളവർ ഷാവേസിനെ ഇഷ്ടപ്പെടുന്നില്ല.
ഷാവേസിന്റെ കാലത്ത് കത്തോലിക്കാ സഭയുടെ രാഷ്ട്രീയ അധികാരത്തകർച്ചയും വെനസ്വേലയിലെ പ്രതിസന്ധിയും, വെനിസ്വേലയിലെ പ്രതിസന്ധികളോടൊപ്പം, നിരവധി വെനിസ്വേലക്കാരെ സഹായം തേടാനും ആരാധനയിൽ ചേരാനും കാരണമായിരിക്കാമെന്ന് ചില വിശകലന വിദഗ്ധർ വാദിക്കുന്നു.
2016-ൽ ആരംഭിച്ച വെനസ്വേലയിലെ അമിത വിലക്കയറ്റം ആചാരങ്ങളെ ബാധിച്ചു, പലർക്കും ചടങ്ങുകൾ നടത്തുന്നതിന് ആവശ്യമായ സാമഗ്രികൾ ആക്സസ് ചെയ്യാൻ കഴിഞ്ഞില്ല.
അവലംബം María Lionza എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മരിയ ലിയോപോൾഡിന ഓഫ് ഓസ്ട്രിയ ഇംഗ്ലീഷ് വിലാസം https://ml.wikipedia.org/wiki/Maria_Leopoldina_of_Austria
ഡോണ മരിയ ലിയോപോൾഡിന ഓഫ് ഓസ്ട്രിയ (22 January 1797 – 11 December 1826) ബ്രസീൽ സാമ്രാജ്യത്തിന്റെ ചക്രവർത്തിനിയും പോർച്ചുഗലിന്റെ രാജ്ഞിയും ഓസ്ട്രിയയുടെ ഒരു ആർച്ച് ഡച്ചെസും ആയിരുന്നു.
ഓസ്ട്രിയയിൽ വിയന്നയിലെ ഹബ്സ്ബർഗ്-ലോറേനിൽ കരോളിൻ ജോസഫ് ലിയോപോൾഡൈൻ ഫ്രാൻസിസ്ക ഫെർഡിനൻഡയിൽ ഹോളി റോമൻ ചക്രവർത്തി ഫ്രാൻസിസ് രണ്ടാമന്റെയും അദ്ദേഹത്തിന്റെ രണ്ടാമത്തെ ഭാര്യ മരിയ തെരേസ, നേപ്പിൾസ് ആൻഡ് സിസിലിയുടെയും മകളായി ജനിച്ചു.
ആസ്ട്രിയയിലെ ഫെർഡിനാന്റ് I ചക്രവർത്തിയും, നെപ്പോളിയൻ ബോണാപ്പാർട്ടിൻറെ ഭാര്യയും ഡച്ചസ് ഓഫ് പർമയുമായ മേരി ലൂയിസും , അവരുടെ സഹോദരങ്ങളിൽപ്പെടുന്നു.
അവലംബം {{ cite book }} : Invalid | ref=harv ( help ) CS1 maint: unrecognized language ( link ) Barman, Roderick J. (1999).
Citizen Emperor: Pedro II and the Making of Brazil, 1825–1891 .
Morato, Francisco de Aragão (1835).
Memória sobre a soccessão da coroa de Portugal, no caso de não haver descendentes de Sua Magestade Fidelíssima a rainha D. Maria II (in Portuguese).
Lisbon: Typographia de Firmin Didot.
Calmon, Pedro (1975).
História de D. Pedro II (in Portuguese) 1–5.
Rio de Janeiro: José Olímpio.
പുറം കണ്ണികൾ Wikimedia Commons has media related to Maria Leopoldina of Austria .
Article by Princess Michael of Kent about Leopoldine Retrieved 26 January 2006
മരിയ വാൾത്തോർത്ത ഇംഗ്ലീഷ് വിലാസം https://ml.wikipedia.org/wiki/Maria_Valtorta വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
മരിയ വാൾത്തോർത്ത (14 മാർച്ച് 1897 – 12 ഒക്ടോബർ 1961) ഇറ്റാലിയൻസാഹിത്യകാരിയായിരുന്നു.
അവരുടെ ഏറ്റവും മികച്ച ഗ്രന്ഥമാണ് ദൈവമനുഷ്യന്റെ സ്നേഹഗീത.
മരിയ വാൾത്തോർത്തയ്ക്ക് ഈശോ നൽകിയ ദർശനങ്ങളുടെ സമാഹാരമാണ് ദൈവമനുഷ്യന്റെ സ്നേഹഗീത ( The Poem of the Man God ) എന്നു കത്തോലിക്കരായ ക്രൈസ്തവർ വിശ്വസിക്കുന്നു .
ജീവിതരേഖ 5 വയസ്സുകാരിയായ മരിയ വാൾത്തോർത്ത: 1902ലെ ചിത്രം.
ഇറ്റാലിയൻ കുതിരപ്പട്ടാളത്തിൽ ജോലി ചെയ്തിരുന്ന ഗിസേപ്പേയുടേയും ഫ്രഞ്ച് അധ്യാപികയായിരുന്ന ഇസിദെയുടെയും ഏകപുത്രിയായിരുന്ന മരിയ, ഇറ്റലിയിലെ കസേർട്ട എന്ന സ്ഥലത്തു ജനിച്ചു.
ഏഴാം വയസ്സിലാണ് മരിയ തൻറെ പ്രാഥമിക വിദ്യാഭ്യാസം ആരംഭിച്ചതു്.
പട്ടാളക്കാരനായിരുന്ന പിതാവിന് ഇറ്റലിയുടെ വിവിധ ഭാഗങ്ങളിൽ ജോലി ചെയ്യേണ്ടി വന്നിരുന്നതിനാൽ ഇറ്റലിയുടെ വിവിധ ഭാഗങ്ങളിലായാണ് മരിയ തന്റെ സ്കൂൾ വിദ്യാഭ്യാസം പൂർത്തിയാക്കിയതു്.
പഠന കാലത്തു് ‍അവർ ഇറ്റാലിയൻ സാഹിത്യത്തിൽ വലിയ താത്പര്യം കാണിച്ചിരുന്നു.
മരിയ ലിൻലി ഇംഗ്ലീഷ് വിലാസം https://ml.wikipedia.org/wiki/Maria_Linley Maria Linley by Thomas Lawrence .
മരിയ ലിൻലി (Maria Linley) (10 ഒക്ടോബർ1763 – 5 സെപ്തംബർ1784) ഒരു ഇംഗ്ലീഷ് ഗായികയായിരുന്നു.
മരിയ ലിൻലി 1763 ഒക്ടോബർ 10-ന് ജനിച്ചു.
രണ്ടു മാസം കഴിഞ്ഞ് ഡിസംബർ 10 നാണ് ജ്ഞാനസ്നാനം ചെയ്തത്.
അവളുടെ പിതാവായ തോമസ് ലിൻലി ദ എൽഡർ ൽ  നിന്ന് ഒരു ഗായികയായി പരിശീലനം നേടിയിരുന്നു.
(അദ്ദേഹത്തിനും ഭാര്യ മേരി ജോൺസണും ജനിച്ച ഏഴു സംഗീത സഹോദരങ്ങളിൽ ഒരാൾ ).
അവൾ ഡ്രൂറി ലേൻ ഓററ്റോറിയോസിലും കൺസേർട്ടുകളിലും അഭിനയിച്ചിരുന്നു.
മറ്റ് കുടുംബാംഗങ്ങളുടെയെല്ലാം ശബ്ദം ഒരു പോലെയായിരുന്നു.
അവളുടെ പെരുമാറ്റം പക്വതയാർന്ന പോലെ, അവൾ ബുദ്ധിഹീനയാകുകയും "എക്സ്റ്റൻട്രിക്" ആയി തന്റെ പിതാവുമായി  വാദപ്രതിവാദങ്ങൾ നടത്തുകയും അവൾ മൂത്ത സഹോദരി മേരിയുടെ കൂടെ താമസിക്കാൻ വീടു വിട്ടു പോയി ഒരു ചെറിയ മുറിയിൽ കിടന്നുറങ്ങാൻ ബുദ്ധിമുട്ടായതിനാൽ, സഹോദരിയുടെ വീട്ടിൽനിന്നു മാറിപ്പോയി ഒരു കിടക്ക പങ്കിട്ട് ഒരു സൗഹൃദപെൺകുട്ടിയോടൊപ്പം താമസിക്കാനാരംഭിച്ചു.
ഇരുപത്തിയഞ്ച് വയസ്സുള്ളപ്പോൾ, 1784- ൽ ബാത്തിൽ അവളുടെ മുത്തച്ഛന്റെ വീട്ടിൽ താമസിക്കാൻ പോയി, എത്തിയ ഉടനെ തന്നെ ആരോഗ്യം വളരെ മോശമായി.
1784 സെപ്റ്റംബർ 5 ന് ഒരു മസ്തിഷ്ക പനിബാധയിൽ മരിയ മരിച്ചു.
അവളുടെ ശ്മശാനം വാൽകോട്ട്, ബാത്തിൽ ആണ്.
ബ്രിട്ടീഷ് കലാകാരനായ സാമുവൽ ഷെല്ലിയെയും സംഗീത സംവിധായകനായ സെയിന്റ് സെസിലിയയും അവൾ ചിത്രീകരിച്ചിട്ടുണ്ട്.
മരിയ ലൂയിസ ആംഗ്വിൻ ഇംഗ്ലീഷ് വിലാസം https://ml.wikipedia.org/wiki/Maria_Louisa_Angwin
മരിയ ലൂയിസ ആംഗ്വിൻ (ജീവിതകാലം: സെപ്റ്റംബർ 21, 1849 - ഏപ്രിൽ 25, 1898) ഒരു കനേഡിയൻ വൈദ്യനായിരുന്നു.
കാനഡയിലെ നോവ സ്കോട്ടിയയിൽ വൈദ്യശാസ്ത്രം പരിശീലിക്കാൻ അനുമതിപത്രം ലഭിച്ച ആദ്യ വനിതയായിരുന്നു അവർ.
1849 സെപ്റ്റംബർ 21-ന് ന്യൂഫൗണ്ട്‌ലാൻഡിലെ കൺസെപ്ഷൻ ബേയിലെ ബ്ലാക്ക്‌ഹെഡിലാണ് ആംഗ്‌വിൻ ജനിച്ചത്.
അവർ ലൂയിസ എമ്മ ഗില്ലിന്റെയും മെത്തഡിസ്റ്റ് മന്ത്രിയായിരുന്ന റവറന്റ് തോമസ് ആംഗ്വിന്റെയും മകളായിരുന്നു.
അവളുടെ കുടുംബം 1865-ൽ നോവ സ്കോട്ടിയയിലേക്ക് താമസം മാറി.
മൗണ്ട് ആലിസൺ വെസ്ലിയൻ അക്കാദമിയിലെ വനിതാ അക്കാദമിയിൽ നിന്ന് അവൾ വിദ്യാഭ്യാസം നേടുകയും, 1869-ൽ ലിബറൽ ആർട്‌സിൽ ബിരുദം നേടുകയും ചെയ്തു.
അവൾ ട്രൂറോയിലെ സാധാരണ സ്‌കൂളിൽ ചേരുകയും തുടർപഠനത്തിനായി അഞ്ച് വർഷം ഡാർട്ട്‌മൗത്തിലെ സ്‌കൂളിൽ പഠിപ്പിക്കുകയും ചെയ്തു.
1882-ൽ ന്യൂയോർക്ക് സംസ്ഥാനത്തെ വുമൺസ് മെഡിക്കൽ കോളേജിൽ നിന്ന് ആംഗ്‌വിൻ ഒരു എം.ഡി. നേടി.
ബോസ്റ്റണിലെ ന്യൂ ഇംഗ്ലണ്ട് ഹോസ്പിറ്റൽ ഫോർ വുമൺ ആൻറ് ചിൽഡ്രൺ എന്ന ആശുപത്രിയിൽ അവർ പരിശീലനം നേടി.
ലണ്ടനിലെ റോയൽ ഫ്രീ ഹോസ്പിറ്റലിൽ അവൾ ഉപരി പഠനം തുടർന്നു.
1884 സെപ്തംബർ 20-ന് നോവ സ്കോട്ടിയയിൽ വൈദ്യശാസ്ത്രം പരിശീലിക്കാൻ ലൈസൻസ് നേടിയ ആദ്യത്തെ വനിതയായി അവർ മാറിയതോടെ, അവിടെ ഹാലിഫാക്സിൽ ഒരു ഓഫീസ് സ്ഥാപിച്ചു.
1895-ൽ, ഡൽഹൗസി സർവകലാശാലയിൽ നിന്ന് എം.ഡി. നേടിയ ആദ്യ വനിതയായ ആനി ഇസബെല്ല ഹാമിൽട്ടണുമായി ചേർന്ന് അവർ ശുചിത്വത്തെക്കുറിച്ച് പ്രഭാഷണം നടത്തി.
വുമൺസ് ക്രിസ്ത്യൻ ടെമ്പറൻസ് യൂണിയനിലെ അംഗമായിരുന്ന അവർ സ്ത്രീകളുടെ വോട്ടവകാശത്തെ അനുകൂലിച്ചും സംസാരിച്ചു.
1897-ൽ ബിരുദാനന്തര ബിരുദ പഠനത്തിനായി അവൾ ന്യൂയോർക്കിലേക്ക് മടങ്ങി.
1898 ഏപ്രിൽ 25-ന് മസാച്യുസെറ്റ്‌സിലെ ആഷ്‌ലാൻഡിൽ വെച്ച് ചെറിയ ശസ്ത്രക്രിയയിൽ നിന്ന് സുഖം പ്രാപിച്ചുകൊണ്ടിരിക്കെ അവൾ പെട്ടെന്ന് മരിച്ചു.
മരിയ വാൻ കെർകോവ്
ഒരു അമേരിക്കൻ എപ്പിഡെമിയോളജിസ്റ്റാണ് മരിയ ഡി. വാൻ കെർകോവ് .
ഇവർ സാംക്രമികരോഗങ്ങളുടെ പകർച്ചയെക്കുറിച്ച് പഠനങ്ങൾ നടത്തിയിട്ടുണ്ട്.
ഇവർ ലോകാരോഗ്യസംഘടനയുടെ കോവിഡ്-19 ദുരന്തനിവാരണസംഘത്തിന്റെ സാങ്കേതിക വിഭാഗത്തിന്റെ തലവനാണ്.
അമേരിക്കയിൽ ജനിച്ച വാൻ കെർകോവ് ന്യൂയോർക്കിലെ ന്യൂ ഹാർട്ട്ഫോർഡിലാണ് വളർന്നത്.
ഇവർ 1999 ൽ കോർണൽ സർവകലാശാലയിൽ നിന്ന് ബയോളജിക്കൽ സയൻസസിൽ ബി.എസ്.,  2000 ൽ സ്റ്റാൻഫോർഡ് യൂണിവേഴ്സിറ്റി സ്കൂൾ ഓഫ് മെഡിസിനിൽ നിന്ന് എപ്പിഡെമിയോളജിയിൽ എം.എസ്., 2009 ൽ പിഎച്ച്ഡി എന്നിവ നേടി.
ലണ്ടൻ സ്കൂൾ ഓഫ് ഹൈജീൻ ആന്റ് ട്രോപ്പിക്കൽ മെഡിസിനിൽ നിന്ന് കംബോഡിയയിലെ ഏവിയൻ ഫ്ലൂവിനെക്കുറിച്ച് പ്രബന്ധം എഴുതിയിട്ടുണ്ട്.
2009 മുതൽ 2015 വരെ ഇവർ ലണ്ടനിലെ ഇമ്പീരിയൽ കോളേജിൽ സീനിയർ റിസർച്ച് ഫെലോ ആയി പകർച്ചവ്യാധികളെക്കുറിച്ച് പഠനം നടത്തി.
എബോള, മെനിഞ്ചൈറ്റിസ്, മെർസ്, മഞ്ഞപ്പനി എന്നീ രോഗങ്ങളിലാണ് ഇവർ ശ്രദ്ധ കേന്ദ്രീകരിച്ചിരുന്നത്.
2009 മുതൽ ലോകാരോഗ്യ സംഘടനയുടെ ടെക്നിക്കൽ കൺസൾട്ടൻ്റ് ആയി പ്രവർത്തിച്ച ഇവർ, 2013 ലെ മെർസ് രോഗബാധയ്ക്കു വേണ്ടി സംഘടിപ്പിച്ച ടാസ്ക് ഫോഴ്സിലും പ്രവർത്തിച്ചു.
മരിയ ഷറപ്പോവ ഇംഗ്ലീഷ് വിലാസം https://ml.wikipedia.org/wiki/Maria_Sharapova
ഒരു റഷ്യൻ പ്രഫഷണൽ ടെന്നിസ് താരമാണ് മരിയ യൂറിയേവ്ന ഷറപ്പോവ ( Russian : Мари́я Ю́рьевна Шара́пова , റഷ്യൻ ഉച്ചാരണം: [mˠɐˈrʲijə jʉrʲjɪvnə ʂɐˈrapəvə] ; ജനനം: 1987 ഏപ്രിൽ 19).
2014 ജൂലൈ 7ലെ വനിതാ ടെന്നീസ് അസോസിയേഷൻ (WTA) റാങ്കിങ് പ്രകാരം 6ആം സ്ഥാനത്തുള്ള ഷറപ്പോവ ഏറ്റവും ഉയർന്ന റാങ്കുള്ള റഷ്യക്കാരിയുമാണ്.
വനിതാ ടെന്നീസ് അസോസിയേഷനുകീഴിൽ (WTA) റഷ്യയുടെ ബാനറിൽ കളിച്ചെങ്കിലും അഞ്ചു ഗ്രാൻഡ് സ്ലാം കിരീടങ്ങളുൾപ്പെടെ 32 WTA കിരീടങ്ങൾ നേടിയ ഷറപ്പോവ 1994 മുതൽ അമേരിക്കൻ ഐക്യനാടുകളിൽ സ്ഥിരതാമസക്കാരിയാണ്.
2001 മുതൽ 2020 വരെ മൊത്തം 21 ആഴ്ചകളിലെ അഞ്ച് വ്യത്യസ്ത അവസരങ്ങളിൽ ഡബ്ല്യുടിഎ പര്യടനങ്ങളിൽ പങ്കെടുത്ത ഷറപ്പോവ സിംഗിൾസിൽ ലോക ഒന്നാം നമ്പർ താരമായിരുന്നു.
കരിയർ ഗ്രാൻഡ്സ്ലാം സ്വന്തമാക്കിയ പത്ത് വനിതകളിൽ ഒരാളാണ് അവർ.
2012 ൽ ലണ്ടനിൽ നടന്ന സമ്മർ ഒളിമ്പിക്സിൽ വനിതാ സിംഗിൾസിൽ വെള്ളി മെഡൽ നേടിയ അവർ ഒളിമ്പിക് മെഡൽ ജേതാവുകൂടിയാണ്.